kardosdrur/scandi-wiki huggingface dataset:
Kirsten Boman

Kirsten Elisabeth Boman (født 4. maj 1936 i København, død 21. april 2019) var en dansk psykolog (cand.psych.) og forfatter af en række primært faglitterære bøger og videnskabelige artikler.

Bogudgivelser 

 Dyreord – dyre ord, Bogan. 1996, ,  (Medforfatter: Mogens Boman. Udgivet under pseudonymet Kirsten Mogens Boman)
 Opbrud i familien – om parforhold, skilsmisser og stedfamilier, Hans Reitzel, 1989.  (Medforfattere: Morten Nissen og Rikke Schwartz)
 Sådan overvindes flyveskræk!, Børsen, 1989. ,  (Medforfatter: Mogens Boman. Udgivet under pseudonymet Kirsten Mogens Boman)
 Duftenes sprog – Parfumernes underfundige psykologi, Forlaget Komma, 1985.  (Udgivet under navnet Elisabeth Boman)
 Voksenudvikling og parforhold, Gad, 1985.
 Normalt og unormalt. Differentiel psykologi, Gjellerup, 1975.

Referencer 

Faglitterære forfattere fra Danmark
Psykologer fra Danmark
Personer fra København
Dansksprogede forfattere fra Danmark
Joseph Haas

Joseph Haas (19. marts 1879 i Maihingen ved Nördlingen – 30. marts 1960 i München) var en tysk komponist og musikpædagog, hvis værker inden for musikken normalt henregnes til senromantikken.

Han var elev blandt andet af Max Reger og
har erhvervet sig et kendt og anset navn
ved en række kammermusikværker, enkelte
orkesterstykker og ved orgelkompositioner og
sange (kor).

Hass' værk beror helt på tonaliteten. Han var især stærkt påvirket af sin mentor Max Reger, hvis polyfone, harmonisk rige tonesprog også udmærker Hass' værker. Deres stil er dog orienteret mod en lettere forståelighed, og opviser derfor ofte et folkeligt, humoristisk tonefald og er holdt formelt klart og overskueligt.
Hovedvægten ligger på vokalmusik som lieder, gejstlig og verdslig kormusik. Som højdepunkt for hans skaben kan gælde de to operaer Tobias Wunderlich (1937) og Die Hochzeit des Jobs (1944).

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 10, s. 614) samt den tyske Wikipedia-artikel

Eksterne henvisninger 
 Joseph-Haas-Gesellschaft 

Romantikkens komponister
Kirkemusikkomponister
Operakomponister fra Tyskland
Kasper Irming Andersen

Kasper Irming Andersen (født 12. marts 1986 i Aarhus) er en dansk håndboldspiller, der til daglig spiller i KIF Kolding København. Han har spillet én kamp for landsholdet.

Tidligere har Kasper Irming Andersen spillet i Skanderborg Håndbold, Voel KFUM og Ikast-Brande EH, fra sommeren 2011 skiftede Irming til Kolding IF, der senere blev til KIF Kolding København.

Referencer

Eksterne henvisninger 
 

Håndboldspillere fra Danmark
Håndboldspillere fra Århus Håndbold
Personer fra Aarhus
Femårsplan

En femårsplan (, ) var i Sovjetunionen og andre socialistiske lande et anvendt instrument til at koordinere planøkonomien.

Den første femårsplan blev sat i værk i 1928 i Sovjetunionen og varede til 1932. I 1956 indførte man en syvårsplan, men man vendte dog hurtigt tilbage til femårsplaner. Den 12. og sidste femårsplan i Sovjetunionen varede fra 1985-1990; den efterfølgende blev pga. Sovjetunionens opløsning og efterfølgende overgang til fri markedsøkonomi afsluttet i 1991.

I det socialistiske Østtyskland (DDR) gik man efter en toårsplan 1949-1950 også over til femårsplaner.

Femårsplaner blev udfærdiget af statslige kommissioner og indeholdt vejledninger i, hvordan og hvor meget de forskellige produktionsområder skulle producere. Disse planer måtte tage højde for mange økonomiske variabler, bl.a. investeringer, priser og lønninger. De var derfor meget komplekse og uhyre detaljerede.

Også Folkerepublikken Kina strukturerede sin planøkonomi efter femårsplaner.

Argumentet for femårsplanerne var bl.a., at de frie markedskræfter ikke kunne tilvejebringe en retfærdig og ligelig fordeling af ressourcerne. Det væsentligste kritikpunkt ved planerne var, at de forhindrede konkurrence og at det grundlæggende er organisatorisk en umulighed at koordinere og planlægge noget så komplekst som et lands økonomi flere år frem i tiden.

Referencer 

Sovjetunionens politik
Kommunisme
Sovjetunionens økonomi
Generalsekretærer i Sovjetunionens kommunistiske parti

Generalsekretærer i Sovjetunionens kommunistiske parti er en liste over generalsekretærer i Sovjetunionens kommunistiske parti fra 1922 til 1991. Generalsekretæren var Sovjetunionens leder de facto. Partiets "ledende rolle" som styrende organ blev ophævet af Mikhail Gorbatjov den 13. marts 1990.

Politikere fra Sovjetunionen
Sovjetunionens kommunistiske parti

no:Sovjetunionens kommunistiske parti#Liste over generalsekretærer i Sovjetunionens kommunistiske parti
WrestleMania (1985)

WrestleMania var det første WrestleMania-show produceret af World Wrestling Federation. Det fandt sted 31. marts 1985 fra Madison Square Garden i New York, USA, hvor der var 19.121 tilskuere. Begivenheden blev set af mere end en million fans i USA og var starten på rock 'n' roll-wrestlingen, som førte wrestling- og musikindustrien sammen. Der blev ligeledes vist kampe på MTV som optakt til showet.  

Der foregik ni kampe ved den første WrestleMania, og showets main event var en tagteam-kamp, hvor Hulk Hogan og Mr. T mødte Roddy Piper og Paul Orndorff. Denne kamp blev kåret af Pro Wrestling Illustrated til at være Match of the Year i 1985.

Resultater 

 Tito Santana besejrede The Executioner
 King Kong Bundy (med Jimmy Hart) besejrede Special Delivery Jones
 Ricky Steamboat besejrede Matt Borne
 David Sammartino (med Bruno Sammartino) kæmpede uafgjort mod Brutus Beefcake (med Johnny Valiant)
 Begge wrestlere blev diskvalificeret.
 WWF Intercontinental Championship: Junkyard Dog besejrede Greg Valentine (med Jimmy Hart) 
 Valentine blev talt ud og dermed disvalificeret, hvilket betød, at Junkyard Dog ikke vandt titlen fra Valentine.
 WWF World Tag Team Championship: Nikolai Volkoff og The Iron Sheik (med Freddie Blassie) besejrede U.S. Express (Mike Rotundo og Barry Windham) (med Lou Albano)
 Volkoff og The Iron Sheik vandt dermed VM-bælterne.
 André the Giant besejrede Big John Studd (med Bobby Heenan)
 Denne kamp var en speciel $15,000 Body Slam Challenge
 WWF Women's Championship: Wendi Richter (med Cyndi Lauper) besejrede Leilani Kai (med The Fabulous Moolah)
 Hulk Hogan and Mr. T (med Jimmy Snuka) besejrede Roddy Piper og Paul Orndorff (med Cowboy Bob Orton)
 Muhammad Ali var dommer ved ringside

Wrestling
Wrestling i 1985
Ricky Steamboat

Richard Henry Blood (født 28. februar 1953), bedre kendt under ringnavnet Ricky "The Dragon" Steamboat, er en tidligere amerikansk wrestler, der blev én af de mest kendte wrestlere i slutningen af 1980'erne og starten af 1990'erne. Han arbejder i øjeblikket som agent for World Wrestling Entertainment. 

Han er kendt blandt fans for at være en af de få wrestlere, der forblev et face gennem sin langvarige karriere. Han er mest kendt for sit arbejde i American Wrestling Association, National Wrestling Alliance, World Championship Wrestling og World Wrestling Federation. I WWF vandt Steamboat WWF Intercontinental Championship én gang. I NWA og WCW vandt han NWA World Heavyweight Championship én gang, WCW United States Heavyweight Championship fire gange, WCW World Television Championship fire gange, WCW World Tag Team Championship otte gange og en række andre titler.

Eksterne henvisninger 

 
 

Wrestlere fra USA
Jimmy Hart

Jimmy Ray Hart, også kendt under ringnavnet "The Mouth of the South" Jimmy Hart (født 1. januar 1943) er en manager, komponist og musiker inden for wrestling. Han har arbejdet i World Wrestling Federation, World Championship Wrestling, Continental Wrestling Association, Memphis Wrestling, United States Wrestling Association, X Wrestling Federation, WrestleXpress og Total Nonstop Action Wrestling. Han har været manager for en række populære wrestlere, heriblandt Hulk Hogan, Bret Hart, Jerry "The King" Lawler, Ted DiBiase og The Honky Tonk Man.

Eksterne henvisninger 

 
 

Wrestlere fra USA
Caesar C-linjen

Caesar-linjen var den sidste af de tyske forsvarslinjer i Italien før Rom under 2. verdenskrg. Den gik fra den vestlige kyst nær Ostia, over Albaner-bakkerne syd for Rom, fra Valmontone til Avezzano og så til Pescara på Adriaterhavskysten. Bag den vestlige halve side af linjen var en under linjen, Rom skiftelinjen som gik nord for Rom.

Da Caesar C linjen, bemandet af den tyske 14. armé, blev brudt af den amerikanske 5th Army den 30. maj 1944, efter gennembruddet fra Anzio, var vejen til Rom endelig åben. Tyskerne trak sig tilbage til deres næste forsvarslinje, Trasimene-linjen hvor den 14. armé slog sig sammen med den 10. armé før de trak sig længe tilbage til den meget bedre Gotiskelinje.

Se også 
Slaget om Anzio

Felttoget i Italien
Rom-skiftelinjen

Rom skiftelinjen var en tysk forsvarslinje under 2. verdenskrig i Italien lige bag ved Caesar C linjen og gik nord for Rom mod det Tyrrhenske hav. Den næste linje var Trasimene-linjen i central Italien, som var lavet til at forsinke de allierede og trække tiden ud til færdiggørelsen af den Gotiskelinje, der var en stor forsvarslinje nord for Firenze.

Se også
Slaget om Anzio

Felttoget i Italien
Andreas Toudahl

Andreas Toudahl (født 7. januar 1982 i Kjellerup) er en tidligere dansk håndboldspiller, som senest spillede i SønderjyskE Håndbold.

Fra 2003 til 2007 spillede han i Viborg HK. Han debuterede i 1990 i DHG Odense og spillede derefter i Otterup HK.

Andreas Toudahl debuterede d. 20. november 2004 på det danske A-landshold. Han har spillet 23 A-landskampe og lavet 64 mål.

Han har desuden også spillet for Bjerringbro-Silkeborg og Skjern Håndbold.

Eksterne henvisninger 
 Spillerprofil på Skjern Håndbolds hjemmeside

Håndboldspillere fra Danmark
Personer fra Kjellerup
Håndboldspillere fra Viborg HK
Håndboldspillere fra Bjerringbro-Silkeborg
Håndboldspillere fra Skjern Håndbold
Håndboldspillere fra SønderjyskE Håndbold
Mads Ø. Nielsen

Mads Øris Nielsen (født 17. marts 1981 i Viborg) er en dansk håndboldspiller, der har spillet mange år i Bjerringbro-Silkeborg Elitehåndbold. Han stoppede i BSV i sommeren 2014. Efter tre år i Skive fH vendte han i 2017 tilbage til Bjerringbro-Silkeborg Elitehåndbold.  . Nielsen fik sin debut på landsholdet i 2008. Han har spillet 27 kampe på landsholdet og scoret 53 mål.

Referencer

Eksterne henvisninger 

Personer fra Viborg 
Håndboldspillere fra Danmark
Håndboldspillere fra Skive fH
Håndboldspillere fra Bjerringbro-Silkeborg
Mads Nielsen (digter)

Mads Nielsen (født 27. februar 1879 i Langå, død 8. december 1958 i Åbyhøj) var en dansk digter, forfatter og apoteker.

Nielsen blev cand.pharm. i 1904 og var apoteker i Vester Skerninge fra 1932 og senere i Kolding fra 1943. Han debuterede som digter i 1910, men det blev befrielsessangen En lærke letted og tusind fulgte fra 1945, der blev hans store folkelige gennembrud. 

Nielsen er begravet på Kolding Søndre Kirkegård.

Bibliografi 
 Vej og Sti (1910)
 På Kirkesti (1918)
 Dagene (1925)
 Breve fra Grøftekanten (1923)
 Hjemmene synger (1936)
 Undervejs (1944)
 Mæ et baaen ve si haaend (1947)
 Den gamle Apoteker fortæller (erindringer, 1956)

Kilder og eksterne henvisninger 
 Mads Nielsen på Dansk Forfatterleksikon
  gravsted.dk

Digtere fra Danmark
Apotekere fra Danmark
Danskere i 1900-tallet
Selvbiografer fra Danmark
Personer fra Langå
Dansksprogede forfattere fra Danmark
Star Wars: The Clone Wars

Star Wars: The Clone Wars er en amerikansk computer-animeret film fra 2008, instrueret af Dave Filoni, skrevet af Henry Gilroy og produceret af Lucasfilm Ltd.. Filmen var beregnet til at fungere som en introduktion til en tv-serie af samme titel som blev udgivet 3. Oktober, 2008, som også er fastsatsat i nogenlunde samme historiske tidsrum som den tidligere serie fra 2003. Begge titler dækker over tre udgivelser. Kronologisk er de placeret mellem Star Wars Episode II: Klonernes angreb og Star Wars Episode III: Sith-fyrsternes hævn. De dækker Anakin Skywalkers udnævnelse til Jedi-ridder og hvordan separatisternes droider kæmpede mod Republikkens kloner. George Lucas har lagt vægt på at man ser forholdet mellem Anakin og Obi-Wan Kenobi vokse, så man bedre kan se tabet af deres venskab i Star Wars Episode III: Sith-fyrsternes Hævn, da de kæmper på Mustafar – en vulkanaktiv planet. En hel ny person Ahsoka Tano, Anakins padawan, bliver introduceret i filmen. 

Filmen havde premiere den 10. august 2008 på Grauman's Egyptian Theatre og blev udgivet i biografer den 14. august 2008 i hele Australien, og den 15. august i USA, Canada og Storbritannien gennem Warner Bros. Det er første den Star Wars-biograffilm, der er instrueret af en anden end George Lucas siden Richard Marquand i Star Wars Episode VI: Jediridderen vender tilbage. Det er også den eneste Star Wars'-biograffilm uden filmmusik af John Williams. Kevin Kiner sammensatte helt ny musik i stedet, hvorimod Williams genbrugte den oprindelige musik.i

Medvirkende

Tegnefilm 
Tegnefilm (2003)
Star Wars Clone Wars startede d. 7. november 2003 i USA med første sæson på ti episoder.

Tv-serie (2008) 

En CGI-animeret tv-serie i foreløbigt to sæsoner. Første sæson startede d. 3. oktober 2008 i USA og er på 22 afsnit af 15 minutter. Anden sæson startede d. 2. oktober 2009 i USA. Den nye serie vil være større og mere omfattende end den fra 2004, og man vil se mere til de forskellige personer: Asajj Ventress, grev Dookus lærling, general Grievous, general for Separatisternes styrker, og Ahsoka Tano, Anakins padawan, der blev sendt af mester Yoda.

Udgivelse 
Star Wars: The Clone Wars er den syvende Star Wars-episode, der blev frigivet i biografer i Nordamerika (den ottende film i Europa eftersom Caravan of Courage: An Ewok Adventure havde en filmisk frigivelse der i 1984) og er den første animerede biograffilm i Star Wars-franchiset, og første til at blive distribueret af Warner Bros. stedet for 20th Century Fox.

Modtagelse 
Filmen er kendt for at være stærk kritiseret. Entertainment Weekly udnævnte Star Wars: The Clone Wars til en af de fem værste film i 2008.

Referencer

Eksterne Henvisninger 

Computeranimationsfilm
The Clone Wars
Engelsksprogede film
Skanderborg Håndbold

Skanderborg Håndbold, tidligere Vrold-Skanderborg Håndboldklub, er en dansk damehåndboldklub beliggende i Skanderborg. De spiller deres liga- og pokalkampe i Fælledhallen. Klubben er med sine over 650 medlemmer og mere end 250 frivillige en af Danmarks største håndboldklubber.

Klubben blev grundlagt i 1982. I 2021 fusionerede Aarhus Håndbold med Skanderborg Håndbolds herrehold, og de skiftede navn til Skanderborg Aarhus Håndbold.

Skanderborg Håndbold's damehold, oprykkede for første gang til landets bedste række Damehåndboldligaen i 2016. Holdet der oprykkede dengang, bestod udelukkende af amatører, der betalte kontingent for at spille. Holdet oprykkede dog allerede i anden sæson til 1. division, da man blev sidst i ligaen. Holdet var tilbage i Damehåndboldligaen igen den efterfølgende sæson, 2018-19, hvor man herefter overlevede og siden har været spillende pr. 2022.

Klubbens tidligere hjemmebane var i Morten Børup Hallen, eller også kendt som Cigaræsken, indtil man skiftede til det nye multicenter i Fælledhallen i 2017..

Holdet nuværende cheftræner er Jeppe Vestergaard, siden sommeren 2019. Assistenttræner er David Langkilde Møller.

Skanderborg Håndbold er desuden tilknyttet SHEA (Skanderborg Håndbold Elite Akademi), der baserer sig på udvikling af unge håndboldtalenter som vurderes til senere at kunne udvikle sig til seniorspillere på et højt plan. SHEA er adskilt fra klubben i eget selskab med egen bestyrelse og økonomi. Akademiet er et non-profit selskab, der tilstræber at tilbyde Danmarks bedste udviklingstilbud indenfor dansk ungdomshåndbold. I august 2008 startede akademiet op med U16 og U18 drenge. Fra sommeren 2010 startede akademiet også for U16 piger. Fra sommeren 2012 var akademiet fuldt udbygget med både U16 og U18 piger og drenge.

Gennem tiden har klubben været med til at udvikle flere topspillere og landsholdspillere på både ungdoms- og seniorniveau. Herunder blandt andre Anna Kristensen, Kristina Jørgensen, Laura Damgaard, Trine Pedersen, Sidsel Mejlvang, Thea Hamann Rasmussen og Sofia Deen.

Arena 
Navn: Fælledhallen
Siddepladser: 1.700
By: Skanderborg, Danmark
Adresse: Frueringsvej 5, 8660 Skanderborg

Spillertruppen 2023-24

Tranfers 2022-23

Medarbejdere 
Trænere, holdledere og fysioterapeuter i sæsonen 2022-23.

Tidligere nævneværdige spillere 

  Steinunn Hansdóttir
  Åsa Eriksson
  Kristina Jørgensen
  Trine Pedersen
  Anna Kristensen
  Laura Damgaard
  Sofie Blichert-Toft
  Sofie Alnor
  Mette Brandt Nielsen
  Sofia Deen
  Celine Holst Elkjær
  Stine Holm
  Annika Jakobsen
  Monika Kongsgaard
  Sarah Stougaard
  Amalie Wichmann
  Marie Aamand Sørensen
  Nicoline Olsen
  Edita Nukovic
  Sophie Moth
  Mette Lassen
  Sidsel Mejlvang
  Ida Mikkelsen
  Anna Wierzba
  Thea Hamann Rasmussen
  Stine Baun Eriksen
  Claudia Rompen
  Emilie Ytting Pedersen
  Henriette Hansen

Noter

Eksterne henvisninger 
 Skanderborg Håndbolds hjemmeside

Håndboldklubber i Danmark
Håndbold
Etableret i 1982
Bananasplit

En bananasplit (tidligere stavet banansplit) er en amerikansk dessert bestående af banan og is. En traditionel bananasplit består af en flækket banan, omkransende af et par kugler af vanilje-, jordbær- og chokoladeis (også kaldet tricolore is) mellem sig, og pyntet med flødeskum, hakkede nødder og chokoladesovs. 

Desserter
Banan
Is
Akt

AKT eller akt har flere betydninger:

 Sagsakter – papirer i en retssag eller anden officiel behandling
 Akt (skuespil) – hovedafsnit af et skuespil eller en opera.
 Akt (koncert) – hovedafsnit af en koncert
 Akt (kunst) – nøgenstudie, i billedkunsten betegnelse på en fremstilling i tegning, grafik, maleri, skulptur eller fotografi af et nøgent menneske.

Akronymer:
 Arbejdsgiverforeningen for Kollektiv Trafik – interesseorganisation, forkortes "Akt".
 Adfærds, kontakt eller trivselsproblemer – system til opbygning af handlingsplan i folkeskolen, forkortes "AKT".
Ruth Berlau

Ruth Berlau (født 24. august 1906 i Charlottenlund, død 16. januar 1974 i Østberlin) var en dansk skuespiller, instruktør, fotograf og dramatiker. Hun var en overgang medlem af Danmarks Kommunistiske Parti.

Berlau er mest kendt for sit tætte samarbejde med Bertolt Brecht og for at have grundlagt Bertolt-Brecht-Archiv i Berlin.

Litteratur 
 Brechts Lai-Tu - Erindringer af Ruth Berlau udgivet af Hans Bunge. København: Gyldendal, 1985. 289 s., ill.
 Sabine Kebir, Mein Herz liegt neben der Schreibmaschine – Ruth Berlaus Leben vor, mit und nach Bertolt Brecht, Berlin: Aufbau-Verlag, 2000, 425 s., ill.

Eksterne henvisninger 
 
 KVINFO: Ruth Berlau i Dansk Kvindebiografisk Leksikon
 Ruth Berlau på Dansk Forfatterleksikon
 
 

Skuespillere fra Danmark
Dramatikere fra Danmark
Sceneinstruktører fra Danmark
Fotografer fra Danmark
Politikere fra DKP
Dansksprogede forfattere fra Danmark
Personer i Dansk Kvindebiografisk Leksikon
Personer fra Charlottenlund
Danskere i 1900-tallet
Rigmor Mydtskov

Rigmor Mydtskov (født 23. maj 1925 i København, død 15. februar 2010 København) var en dansk fotograf, der var mest kendt for at være Dronning Margrethes officielle fotograf.

Mydtskov blev udlært portrætfotograf hos sin far, Hans Julius Mydtskov, i 1944. Hun begyndte fra 1954 at arbejde som fotograf ved Det Kongelige Teater. I første omgang som vikar for sin bror, Jørgen Mydtskov, men fra 1972 overtog hun helt jobbet. Hun fotograferede også ved flere andre teatre i hovedstaden. Hun arbejdede omkring 1952 som stillfotograf ved Flamingo Film. I 1975 fik hun eget atelier; indtil da delte hun med sin daværende mand, fotograf Steen Rønne, som hun blev gift med i 1962. I 1990'erne blev sønnen, Martin Mydtskov Rønne, tilknyttet.

I 1963 blev hun hoffotograf for tronfølgeren prinsesse Margrethe, hvilket hun var til sin død; fra 1988 med titlen Fotograf for Hendes Majestæt Dronningen. 

Rigmor Mydtskovs billeder har været udstillet talrige gange i ind- og udland, ligesom hun udgav flere bøger med sine fotos. 

I 1990 blev hun Ridder af Dannebrog og var æresmedlem af Dansk Fotografisk Forening. Hun modtog Kunsthåndværkerrådets Årspris i 1988 og Thorvald Bindesbøll Medaljen i 1992.

Eksterne kilder/henvisninger 
 
 Dansk Kvindebiografisk Leksikons biografi af Rigmor Mydtskov
 

Kongelige hoffotografer fra Danmark
Riddere af Dannebrog
Danskere i 1900-tallet
Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Michelau in Oberfranken

Michelau in Oberfranken (eller: Michelau i.OFr. , frankisk: Michlaa) er en kommune i Landkreis Lichtenfels regierungsbezirk Oberfranken i den tyske delstat Bayern.

Geografi 
Michelau ligger ved floden Main lige nord for Naturpark Fränkische Schweiz-Veldensteiner Forst, i nærheden af Lichtenfels (~5 km), Coburg (~25 km), Kronach (~25 km), Kulmbach (~30 km) og Bamberg (~45 km).

Inddeling 
Til kommunen hører, ud over Michelau følgende landsbyer:
 Lettenreuth
 Neuensee
 Oberreuth
 Schwürbitz

Religion 
 49,35 % protestantisk
 45,01 % katolsk
 5,64 % andre

Historie 
Byen er opstået som en fiskerby ved Main. I det 18. århundrede bredte kurvemageri sig, og deres produkter blev fra 1780 eksporteret til Holland, og fra 1792 solgt til både Preußen og Rusland. Omkring 1900 var der i Michelau næsten 900 kurvemagere, hvis produkter solgtes over hele verden.

Eksterne henvisninger 

 Webseite for kurvemuseum

Obermainland
Teodor

Teodor eller Theodor er et drengenavn, der kommer af det græske Θεόδωρος (Theodōros), som betyder "Guds gave". Θεός (theos) betyder "Gud", og δώρον (dōron) betyder "gave". Navnet var populært i oldkirken, og adskillige helgener hed det, heriblandt Teodor af Amasea.

Kendte personer med navnet 
 Theodor er et pavenavn:
 Teodor I, den 79. pave.
 Teodor, 'modpave'.
 Teodor II, den 127. pave.
 Theodor Adorno, tysk filosof og komponist.
 Theodor Brorsen, dansk astronom.
 Theodor Christensen, dansk filminstruktør.
 Theodor Herzl, grundlægger af moderne zionisme.
 Theodor Laureng, norsk maler.
 Theodor Philipsen, dansk maler, billedhugger og keramiker.
 Theodore Roosevelt, USA's 26. præsident.
 Theodore Roosevelt, Jr., amerikansk general.

Fiktive personer 
Theodor T, fiktiv modtager af breve i Emil Boesens roman: En religiøs Livsudvikling i Breve fra Cornelis, udgivne af Z, København 1845.

Theodore Felgen Cykelsmed og opfinder i den norske dukkeanimation Bjergkøbing GrandPprix 

Teodor Amsted Figur i romanen Den forsvundne fuldmægtig

Theodore "Ted" Evelynn Mosby, en fiktiv person i den amerikanske sitcom How I Met Your Mother.

Andre sprog 
Svensk: Teodor, Theodor 
Norsk: Teodor, Theodor  
Færøysk: Teodor  
Finsk: Teutori  
Engelsk: Theodore  
Tysk: Theodor  
Fransk: Théodore  
Italiensk: Teodoro  
Spansk: Teodoro 

Drengenavne